Videolla näkyy, miten Tampereen Koskipuistossa rasismin vastustajat ja Rajat kiinni -ryhmän jäsenet ovat kahakassa.

Jo aiemmin iltapäivällä Rajat kiinni -ryhmään kuuluva entinen YK:n sotilas Juha Mäenpäää kertoi Iltalehdelle, että Nollatoleranssi rasismille -ryhmän jäsen vei yhdeltä Rajat kiinni -puolen mielenosoittajalta puhelimen Koskipuistossa. Mäenpään mukaan puhelin vietiin yhtäkkiä kesken mielenosoituksen. Videolla syntyy kahakka vastapuolten välille.

- Eräältä Rajat kiinni -ryhmän jäseneltä vietiin kännykkä, eikä poliisi suostunut ottamaan rikosilmoitusta vastaan puistossa, Mäenpää kertoi kahakan jälkeen Iltalehdelle.

Puhelimensa menettänyt Marko Parkkola vahvisti tapahtuneen hetki sitten.

- Minulla ei nyt sitten ole kännykkää, Parkkola sanoo.

Komisario Ismo Nykopp sanoo Tampereella, ettei poliisin tietoon ole tullut väkivaltatapauksia eikä ketään ole viety putkaan.

Tänään Tampereella osoitetaan mieltä puolesta ja vastaan turvapaikkapolitiikasta yhteensä yli 400 ihmisen voimin. Suurimmaksi osaksi paikalla on ollut rasismin vastustajia.

Sekä turvapaikkapolitiikkaa puolesta ja vastaan järjestetyt mielenosoituksen alkoivat Koskipuistossa kello 14.30. Nollatoleranssin jäsenet siirtyivät Koskipuistosta kello 16 Tullintorille toiseen tapahtumaan. He ovat kertoneet palaavansa vielä puistoon.

Juttua muokattu kello 19:01: Korjattu Marko Parkkolan nimi, joka oli alun perin jutussa väärin.